Dette havemøbelsæt i polyrattan kombinerer stil og funktionalitet. Det vil med sikkerhed blive et samlingspunkt i din have eller på terrassen. Rattansættet er designet til udendørsbrug hele året rundt.\nDet er lavet i vejrbestandigt og vandtæt polyrattan. Dette kvalitetsmateriale er slidstærkt nok til daglig brug for hele familien. Siddesættet er også resistent over for UV-stråler, klorin og saltvand. Sædet har et holdbart, pulverlakeret stålstel og rustresistente plastikfødder. Det er også let i vægt, så du let kan flytte det rundt.\nDe 6 cm tykke, løse sæde- og ryghynder er meget komfortable. Polyesterbetrækkene med skjulte lynlåse er lette at rengøre, da de kan tages af og vaskes. Rattansættet giver dig fuld fleksibilitet og kan nemt flyttes rundt alt efter dit eget ønske.\nPakken inkluderer 1 x hjørnesiddeflade, 2 x siddeflade uden armlæn, 2 x taburet, 1 x sofabord med bordplade i glas, 5 x siddehynde og 4 x ryghynde.\nProduktmål (L x B x H): Se billede


Messer og møder15. 10. 2018 | Helle Friemann Nielsen\nMesser og møder15. 10. 2018 By Helle Friemann Nielsen\nDer kommer fuldt fokus på iværksætteriet den 31. oktober i Ringsted Kongrescenter, når Vækstfabrikkerne, Ringsted Erhverv og DANA inviterer inden for til “Årets iværksætterevent”. Dagen er dedikeret til iværksætteri, og blandt hovedtalerne er serieiværksætter Martin Thorborg.\n-Vi har inviteret Martin Thorborg, fordi han er en af dem, der har formået at skabe succes; at løfte et projekt helt fra bunden og få det til at virke og tjene penge. Og han har en fantastisk evne til at tale konkret og brugbart. Så jeg glæder mig rigtig meget til igen at blive inspireret af Thorborg, udtaler Bendt Nolsøe, salgs- og marketingchef i DANA.\nDer er allerede næsten 200 tilmeldte til eventet, og på dagen bliver de ikke bare inspireret af Martin Thorborg og andre iværksættere. Iværksættereventet har nemlig et stærkt fokus på digital markedsføring, lige fra søgemaskineoptimering til, hvordan man producerer viralt content. Og netop det digitale er vigtigt for Vækstfabrikkerne, som står bag eventet.\n-En iværksætter uden kunder overlever ikke ret længe. I dag er rigtig meget salg og markedsføring rykket online, og derfor er det også et af de områder, vi bruger tid på til vores iværksætterevent. Vi har fundet nogle skarpe eksperter, som kan føre virksomhederne godt igennem og sende dem hjem med helt konkrete to-do’s, fortæller Mads Váczy Kragh, direktør for Vækstfabrikkerne og Væksthus Sjælland.\nEt andet fokus på dagen bliver at udvide sit netværk samt at finde sit ”why” med Leif Carlsen. For ”hvorfor” eksisterer din virksomhed? ”Hvorfor” er du en bedre leverandør end dine konkurrenter?, og ”hvorfor” har du overhovedet valgt at starte virksomhed?\n-Det her med at have styr på sit ”why” og vide, hvorfor man gør, som man gør, er faktisk sværere, end man tror. For rigtig hurtigt bliver ting en selvfølge. Men har man en stærk og relevant formulering af ”hvorfor”, så er der altså også gode chancer for, at kunderne står i kø. Derfor er det en af de ting iværksætterne gerne skal tage med sig hjem, fortæller Mads Váczy Kragh.\nDet er gratis at deltage på eventet, og tilmelding kan foretages her.


Influenza-fyldt sikkerhedskontrol: Så klamme er bakkerne i lufthavnen – Ekstra Bladet\n12 minutter siden Sol på tværs af landet 44 minutter siden OL-håb stopper lovende karriere 29 minutter siden Vragede overenskomst: Nu er der nyt 22 minutter siden Fortsat stor modstand mod fodbold-genstart i Tyskland 13 minutter siden Har tjent nul kroner på selfier: Hjælp 12 minutter siden Sol på tværs af landet\nTirsdag d. 11. sep. 2018 - kl. 07:09 0\nInfluenza-fyldt sikkerhedskontrol: Så klamme er bakkerne i lufthavnen\nBakkerne til håndbagagen i sikkerhedskontrollen indeholder flere sygdomsfremkaldende bakterier end lufthavnstoiletterne\nIfølge en ny undersøgelse i Helsinki Lufthavn er bakkerne i sikkerhedskontrollen fyldt med smittende virusser. Foto: Martin Lehmann/Ritzau Scanpix\nNår man skal ud og flyve, er man i den grad i risikozonen for at blive smittet med alverdens sygdomme, fordi man kommer i tæt kontakt med hundredvis af fremmede mennesker og deres mange bakterier. Men der er ét sted på rejsen, hvor du bør passe ekstra godt på: I sikkerhedskontrollen.\nIfølge en ny undersøgelse indeholder bakkerne til håndbagagen nemlig flere virusser og sygdomsfremkaldende bakterier end lufthavnstoiletterne.\nUndersøgelsen er foretaget af infektions-eksperter fra University of Nottingham i Storbritannien samt den finske myndighed National Institute for Health and Welfare, og foregik således, at forskerne i 2016 testede forskellige overflader, som ofte bliver berørt af rejsende, i Helsinki-Vantaa Lufthavn.\nResultaterne viste, at der var virusser på 10 procent af alle overflader, som eksperterne undersøgte, samt at plastikbakkerne i sikkerhedskontrollen var særdeles bakteriefyldte og havde høj risiko for at videregive sygdomme såsom influenza til rejsende.\nSe også: Så klamt er hotelværelset: Toilettet spreder bakterier fra afføring\nKlammere end toilettet\nDet lidt pudsige ved undersøgelsen var, at forskerne ikke fandt nogen former for respiratoriske virusser, der forårsager influenza, på lufthavnstoiletterne, som mange måske ellers mistænker for at være bakteriefyldte.\nDet skyldes nok, at toiletterne netop derfor i højere grad bliver gjort mere rent end bakkerne i sikkerhedskontrollen.\nDog fandt forskerne blandt andet bakterier, der kan forårsage sygdomme, på dankortterminalerne i butikkerne, i paskontrollen, på trappegelænderne samt i legeområderne for børn.\nRhinovirus, som kan medføre en helt almindelig forkølelse, var den virus, der blev fundet spor for flest gange i undersøgelsen.\nSe også: Bakteriebombe i lufthavnen: Så klamme er check-in-skærmene\nBasal ting kan forhindre smitterisikoen\nEksperterne bag undersøgelsen pointerer i studiet, at den bedste måde at undgå at smitte andre på er, at man holder sig for munden, når man hoster, og at man vasker hænderne bagefter.\n- Disse simple forholdsregler kan hjælpe med at forhindre infektionssygdomme og er yderst vigtige i menneskefyldte områder såsom lufthavne, hvor mange mennesker rejser til og fra forskellige dele af verden, siger professor Jonathan Van Tam ifølge The Sun.\nIfølge virus-ekspert Niina Ikonen er resultaterne i undersøgelsen yderst vigtige:\n- Tilstedeværelsen af mikroorganismer i et lufthavnsmiljø er ikke blevet undersøgt før. Disse resultater understøtter, hvor vigtig forebyggelse er, når man skal kontrollere spredningen af farlige infektionssygdomme i lufthavne, siger eksperten og påpeger, at de i studiet kommer med forslag om, hvordan lufthavne kan indrettes for at minimere videregivelsen af smitsomme sygdomme.\nSe også: Danskerne slæber farlig kønssygdom med hjem fra ferien\nFerie28. maj. 2018 - kl. 20:51\nHer er de klammeste steder på hotelværelset


5000 unge er blevet klogere i Den Grønne Boks | Odense | Fyens.dk\n5000 unge er blevet klogere i Den Grønne Boks\nDen Grønne Boks er en interaktiv oplevelsesboks, som skal få unge til at vælge en erhvervsuddannelse fremfor en gymnasiel uddannelse. Rådmand Steen Møller fortæller, at det vigtige ved boksen er, at de unge får kendskab til erhvervsuddannelserne. Foto: Louise Holmgaard Nielsen\nDen heldige jubilæumsgæst blev Frederik Yde fra 8.B på Korupskole. Rådmand Steen Møller kunne udover en bluse fra SkillsDenmark overrække Frederik 30 biografbilletter til ham og resten af klassen. 8.A, som besøgte boksen tidligere på dagen, fik også en tur i biografen. Foto: Louise Holmgaard Nielsen\n04. oktober 2017 kl. 20:00\nBoksen på Dannebrogsgade med den karakteristiske grønne farve skal få flere unge til at vælge en erhvervsuddannelse. Den Grønne Boks har onsdag fejret gæst nummer 5000.\n- I dag er en special dag. Vi har nemlig fået gæst nummer 5000.\nUU-vejleder Jørgen B. Jensen står foran 8.B fra Korup skole. De har netop været på rundtur i byen, og skal nu i gang med forskellige missioner med det mål at få en større viden om erhvervsuddannelserne. Men det de ikke ved fra start er, at deres rundtur i Den Grønne Boks er helt speciel. Rådmand for Beskæftigelses- og Socialforvaltningen Steen Møller (C) er mødt op for at finde den heldige gæst nummer 5000, selvfølgelig med gaver under armen.\n- Gæst nummer 5000 er Frederik.\nKlapsalver og jubelråb fylder det åbne lokale op, som kun en 8. klasse kan det.\n- Sådan Freddie!\nJubelråbene er høje - ikke mindst fordi hele klassen får en tur i biografen, mens den heldige vinder, Frederik Yde, yderligere får en bluse fra SkillsDenmark.\n5000 besøg på to år\nPå lige knap to år har 58 skoler og 178 7.-10. klasser besøgt Den Grønne Boks på Dannebrogsgade. Ud over dem har unge fra VUC, produktionsskolerne og andre unge, som skal have hjælp til at vælge uddannelse, været forbi. Rådmand Steen Møller er glad for, at skolerne har taget så godt imod Den Grønne Boks.\n- Vi har opfordret skolerne til at komme, og det har de grebet som et naturligt led i den undervisning, de unge skal have, om hvad de skal efter skolen, siger Steen Møller efter overrækkelsen.\nDen Grønne Boks havde officiel åbningsdag den 23. oktober 2015, og siden da er antallet af unge, der vælger en erhvervsuddannelse, ikke steget, men de unge har fået en større viden om, hvilke og hvad erhvervsuddannelser er.\n- I dag har de fleste en gymnasiel uddannelse, så der mangler nogen til at fortælle om erhvervsuddannelserne. Det kan vi give med boksen her, hvor eleverne selv kan gå på opdagelse, fortæller Steen Møller.\nTilbage på træbænkene sidder 8.B og tripper for at komme videre.\n- Har I set Robinson? spørger Jørgen B. Jensen.\n- Der siger værten også altid: Er opgaven forstået? Sæt i gang!\nEleverne spurter ud på deres missioner i jagten på at blive klogere på erhvervsuddannelser.


2016 Chardonnay Southend Newton Johnson\nSouthend Chardonnay Newton Johnson\nSouthend Chardonnay produceres på håndhøstede druer fra en vinmark på en betydeligt køligere skråning. Her er druerne længere om at modne, hvilket giver mere aromatisk kompleksitet. Dette betyder at denne mark konsekvent producerer et lavt udbytte af druer med meget udtryksfulde noter af moden citrusfrugt og mineralsk karakter. Druerne gæres udelukkende med vildgær på specielt fremstillede, mindre hårdt ristede egetræsfade fra Bourgogne (22% nye) og lagres efterfølgende på samme fade i 9 måneder. Disse fade tilfører vinen yderligere aromatisk kompleksitet og struktur uden at overdøve den rene frugt. Resultatet er en meget elegant vin med moden kølig frugt suppleret af diskrete noter af krydderier og nødder fra fadlagringen. Vinen har en ren forfriskende syre der bliver hængende i den lange eftersmag. En yderst lækker, kompleks og kølig Chardonnay.\nVed frigivelsen og ca. 3 år frem fra høståret.\n22% på nye franske egetræsfade (resten lagres på ældre fade) i 9 måneder.\n92P - Tim Atkin South Africa Report September 2017: "Made with purchased grapes from the Upper Hemel en Aarde Valley, this comes from a cooler, south-facing site on granite and combines wooded and stainless steel portions. Zesty, textured and leesy with a sweet mid- palate. 2017-20"\nFadlagring: 22% på nye franske egetræsfade (resten lagres på ældre fade) i 9 måneder.\nDrikkemoden: Ved frigivelsen og ca. 3 år frem fra høståret.


Dartnyheder.dk erfarer: Så mange danskere deltager ved PDC’s Challenge Tour den kommende weekend – dartnyheder.dk\nHjemDansk DartDartnyheder.dk erfarer: Så mange danskere deltager ved PDC’s Challenge Tour den kommende weekend\n29. juni 2021 Daniel Tyge Thybøl Dansk Dart, PDC, Pro-Tour, Q-School 0\nDer vil være rekord mange danske deltagere ved den kommende weekends Challenge Tour, erfarer Dartnyheder.dk.\nFra fredag til søndag afholdes sæsonens seks første Challenge Tour-turneringer i PDC. Turneringerne er udelukkende åben for spillere, der deltog ved PDC’s Q-School tilbage i februar, men ikke vandt et Tour Card.\nVed den lejlighed var der ni danske deltagere ved dette års Q-School, og nu erfarer Dartnyheder.dk, at alle ni spillere vil være deltagende ved den kommende weekends turneringer. Dartnyheder.dk har således været i kontakt med en række af spillerne, der alle bekræfter, at alle spillerne vil tage den lange tur ned til tyske Niederhausen, hvor turneringerne vil blive afholdt.\nDermed vil der altså være udsigt til at kunne følge hele ni danskere i aktion ved turneringerne, hvilket er ny rekord. Tidligere har der højst været tre danske deltagere ved en Challenge Tour-turnering samtidig.\nNiels Heinsøe og Niels-Jørgen Hansen blandt de største danske profiler\nBlandt de ni danske deltagere er det på forhånd spillere som Niels Heinsøe og Niels-Jørgen Hansen der tegner sig som de største danske profiler. Derudover vil der dog også være forventninger til Andreas Toft Jørgensen, der markerede sig som den bedste dansker ved Q-School tidligere i år. Netop de tre spillere leverede da også de højeste danske gennemsnit ved dette års Q-School.\nStatistik over danskernes præstationer ved Q-School 2021:\nGennemsnit første ni pile\nKampe spillet (vundet)\nGennemsnit ved Q-School 2020\nNiels-Jørgen Hansen 79,54 84,6 83,4 4 (1) 79,8 76,50\nAndreas Toft Jørgensen 78,82 88,2 85,3 10 (3) 80,9 Deltog ikke i 2020\nNiels Heinsøe 77,28 84,3 82,2 5 (2) 75,1 74,83\nIvan Springborg Poulsen 75,49 82,2 80,1 9 (2) 76,6 75,42\nClaus Nielsen 75,18 81,7 86,3 13 (6) 77,9 65,83\nBent Lambertsen 74,16 79,0 79,5 5 (2) 79,3 72,89\nMichael Seemann 73,04 77,5 81,4 14 (7) 74,6 Deltog ikke i 2020\nTom Veje Kristensen 72,28 82,7 80,5 5 (2) 72,5 73,88\nBrian Rohmann Andersen 63,88 67,4 66,3 3 (0) 69,1 Deltog ikke i 2020\nForuden de tre førnævnte vil den rutinerede Aros-duo bestående af Tom Veje Kristensen og Bent Lambertsen også jagte nogle positive resultater, alt imens Ivan Springborg Poulsen, Claus Nielsen, Michael Seemann og Brian Rohmann fuldender den danske delegation af spillere.\nModsat tidligere sæsoner vil Challenge Touren i år være delt op i en britisk og en europæisk turnering. De danske spillere vil i den forbindelse være tvunget til at deltage ved de europæiske turneringer, eftersom de også deltog ved den europæiske Q-School.\nÅrets første Challenge Tour-turneringer afvikles som bekendt mellem fredag til søndag, hvortil der afholdes to turneringer hver enkelt spilledag. Det vil være muligt at følge resultaterne af hver enkelt turnering på DartConnect.


BILER / Af Stine Jakobsen\nBiltest: Hyundai TUCSON Plug-in Hybrid – ny elbil til en god pris\nVi har testet Hyundai TUCSON Plug-in Hybrid, som er oplagt til dig, der stadig vil have mulighed for at køre lange ture uden usikkerheden fra en el-bil. Her får man masser af bil for pengene med lækkert udstyr og god plads.\nSelvom TUCSON er en høj bil, bærer den ikke præg af SUV’ers klassiske firkantede form. Derimod minder den lidt mere om en stationcar med sine markerede linjer, som helt bestemt klæder den. Fronten er domineret af den store kølergrill, hvor forlygterne er integreret, hvilket giver den et aggressivt udtryk. Forlygterne er unikke og genkendelige, men dog ikke særlig kønne. Bagenden er karakteriseret ved den tværgående baglygte, som minder lidt om Audi E-tron. Dog er TUCSON’s baglygte ikke nær så elegant med de to nedadgående lygter i hver side.\nInteriøret i den nye Tucson og masser af plads\nDer er masser af plads indvendigt og et godt udsyn, både på forsædet og fra bagsædet – oven i købet også for små størrelser i autostol. Midterkonsollen er utrolig bred og optager meget plads, som godt kunne være brugt anderledes f.eks. aflægningsplads eller mere benplads. Gearvælgeren er blot fire knapper samt en knap til håndbremsen, hvilket gør, at den ikke optager unødig plads.\nLæs også: Snart lanceres Female Drivers Club\nSkærmen er 10,25” og indbygget i instrumentbordet, og den store skærmstørrelse gør den lettilgængelig og nem at betjene under kørsel. Til gengæld er der utrolig mange knapper rundt om skærmen, hvilket kan gøre det forvirrende. Man kan nemlig hurtigt blive overvældet, når man sætter sig ind i bilen. Det hjælper selvfølgelig efterhånden, som man lærer bilen at kende, men alligevel kunne nogle af disse knapper sagtens være integreret i skærmen for at gøre udtrykket mere strømlinet og overskueligt.\nSelve skærmen og navigationen skal man ligeledes lære at kende – jeg synes i hvert fald ikke, at den var særlig intuitiv, hvilket jeg ellers vægter højt. Der er indbygget Apple Carplay/Android Auto, men den trådløse funktion frafalder ved 10,25” skærmen, og der skal derfor benyttes kabel. Det giver ikke helt mening og virker helt ærligt forældet. Jeg ville selv vælge navigationen via Apple Carplay/Android Auto fremfor den indbyggede, da det er væsentlig mere intuitivt og nemt at gå til. Den digitale instrumentering er lige så stor som skærmen og kan indstilles, som man vil have det, hvilket giver et godt overblik og er en hjælp i kørslen.\nBagagerummet har en kapacitet på 558 liter, hvilket svarer nogenlunde til pladsen i en lille stationcar. Man går dermed ikke på kompromis med pladsen – hverken i kabinen eller i bagagerummet.\nDet rummelige bagagerum har en kapacitet på 558 liter\nGod kørekomfort og spækket med lækkert udstyr\nKørekomforten i TUCSON er god, og der er et rigtig godt udsyn ud over vejen. Som de fleste andre SUV’er ligger den ikke lige så godt på vejen som lave bilmodeller, men det er jo helt naturligt på grund af det højere tyngdepunkt.\nTUCSON har varme i rattet, som er et kæmpe plus her i vintermånederne. Bilen har også nøglefri adgang, som bare er en lækker feature, der gør, at man ikke behøves at finde nøglen frem, men blot kan have den i sin taske eller jakkelomme. Fjernlyset er meget bredt og oplyser vejkanten, hvilket er en stor fordel ved kørsel gennem skoven, så det er nemmere at spotte rådyr.\nTestbilen har det højeste udstyrsniveau og har derudover også en del ekstraudstyr. Blandt andet blindvinkel-sensor med visning i instrumentering, hvilket betyder, at der i den digitale instrumentering vises en live-video af den blinde vinkel. Det aktiveres automatisk, når man tænder for blinklyset. Det giver virkelig god mening, og på den måde skal man ikke fjerne blikket for at kigge i sidespejlene. Det eneste negative, jeg har at sige om dette ekstraudstyr, er, at det desværre ikke fungerer optimalt i mørke ved kørsel i høj fart – her er videoen simpelthen ikke tydelig nok.\nEn sidste lækker feature er muligheden for trådløs opladning af mobiltelefon, det er bare meget nemmere, end at man skal til at have kabel frem. Det ville virke endnu bedre, hvis Apple Carplay/Android Auto også var trådløst, så man helt kunne undgå at bruge kabel.\nTUCSON’s rækkevidde og opladningstid\nIfølge WLTP har TUCSON en elektrisk rækkevidde på 62 km, som selvfølgelig kan variere alt efter vejrforhold, kørestil og klimaanlæg. Der følger kun et almindeligt 230V ladekabel med, hvilket jeg synes er lidt ærgerligt – ved de fleste ladestandere skal man nemlig bruge et Type2 ladekabel. Hvis man ønsker en ladeboks derhjemme, skal dette tilkøbes, hvilket f.eks. kan gøres gennem Clever eller OK.\nBatteriet har en kapacitet på 13,8 kWh, og alt efter effekten vil det tage to til fire timer at oplade batteriet. Efter opladning vil bilen oplyse den reelle rækkevidde uden benzinmotoren i infotainmentsystemet, hvor man også kan se ladestationer, ladetid, strømforbrug osv.\nMan kan vælge mellem at køre ren el, hybridmode eller automode, hvor bilen ubesværet skifter mellem benzin- og elmotoren. Derudover har den et regenerativt bremsesystem, som automatisk oplader batteriet, når bilen bremser.\nInfotainmentsystemet i Tucsonen er knapt så intuitivt\nTestbilen har den højeste udstyrsvariant Advanced og derudover en række ekstraudstyr:\nFørerpakke inkl. motorvejsassistent, blindvinkel-sensor med visning i instrumentering, 360 graders omgivelseskamera, KRELL Premium-lydsystem inkl. diskanthøjtaler samt nødbremse i forbindelse med bakning\nDeluxepakke inkl. panoramasoltag, LED-interiørbelysning og el-betjent bagklap\nSædepakke inkl. el-sæder foran med ventilation samt hukommelsesfunktion ved fører\nDet giver en samlet pris på kr. 449.965,-. TUCSON Plug-in Hybrid kan dog fås fra kr. 324.995,- og i samme prisklasser ligger modeller som Citroën C5 Aircross Plug-in Hybrid, Peugeot 3008 SUV Plug-in Hybrid og Opel Grandland X Hybrid.\nHyundai Tucsons’ meget markante bagende\nHyundai TUCSON er altså et fint bud på en moderne elbil, uden at man skal bekymre sig om rækkevidde, ladestandere osv. hele tiden. Der er brugbare og lækre detaljer, men jeg kunne godt tænke mig et mere strømlinet, simpelt design indvendigt, et intuitiv infotainmentsystem samt et nyt take på for- og baglygterne.\nTak for lån til Hyundai Danmark til for at give os muligheden for at teste den nye Hyundai Tucson.\nBiltest: Kia EV6 Long Range – Elbil i lækkert design, men der er langt fra teori til praksis\nKia er kommet med en elektrisk Crossover SUV, kaldet Kia EV6. Vi har testet Long Range varianten i en uge, der angiveligt skulle have en rækkevidde på 528 km. Se eller læs hvad vi lærte her 👇\nSe video anmeldelsen som Caroline Laisbo har lavet\nVores testbil var en Kia EV6 i “Long Range” edition, det betyder vi fik et batteri med en kapacitet på 77,4 kWt. Det gav os ydelse på 168 kW, svarende til 229 hk, og en angivelig rækkevidde på 528 km i alt. Bilen er baghjulstrukket, har automatgear og har en anhængervægt på 1.600 kg. m. bremser. Det lyder slet ikke dumt vel? Startprisen for en “Standard Range” med et 58,1 kWt batteri. Priserne starter fra 324.900 kr., og for kun 25.000 kr. mere så får man “Long Range” fra 349.900 kr.\nUdstyrslisten er UTROLIG lang. Du kan se den hele her, men vores udvalgte udstyr er:\nEl-foldbare sidespejle m. LED blinklys & varme\n12,3” touchskærm m. navigation\nAut. klimaanlæg m. 2 zoner og\nEl-justerbar lændestøtte i\nAut. Nødbremse m. fodgænger og cyklist genkendelse (FCA)\nDet er tydeligt at Kia EV6 har et klassisk crossover design. Bilen er relativt høj, har højt til taget og buer skarpt ned bagtil.\nKia EV6 har udstyr, udstyr og atter udstyr\nSom det kan læses så er der utroligt udstyr. Jeg er stor fan af hvor meget teknologi der pludselig er kommet i bilerne, tænk bare ikke engang 20 år tilbage! Det er en vanvittig udvikling. Meget udstyr i dag er en blanding af komfort og sikkerhedselementer. På komfort-delen har EV6 da også det gode udstyr – varme i rattet (Super rart på de kolde morgener!), elektrisk lændestøtte, regnsensor, forskellige fører profiler for indstilling af klimaanlæg osv. det eneste der mangler er elektrisk justering af forsæder, ellers har EV6 altså godt med komfortudstyr!\nAf sikkerhedsudstyr er der også stort set alt det man ser i nyere biler i dag. Parkeringssensorer, bakkamera, skiltegenkendelse og vejbaneassistent. Men her blev jeg faktisk også overrasket! Da Kia EV6 er en crossover SUV var jeg forberedt på at der ville være en bred C-stolpe, som ville give en ulempe i forhold til blinde vinkler bagudtil. Men hvorfor har jeg ikke Kia EV6 ikke en blindvinkel assistent? Pludselig blev den udvidede nødbremse er en rar sikkerhed, specielt når man kører i byen med mange cyklister og fodgængere.\nLæs også: En lille elbils historie fra det virkelige liv\nLæg mærke til de rene linjer der starter helt fra hjulkassens start, langs LED-lygterne, under det nye Kia logo og videre over. Det er virkelig en flot bue, som giver kant til bilen.\nEV6 ligner ikke den klassiske Kia, den er virkelig flot!\nDa Kia løftede sløret for EV6’eren blev jeg så overrasket – er det der en Kia?! Holy smokes jeg synes den så godt ud! Simpel, rene linjer, skarpe kanter. Da jeg så den i virkeligheden blev jeg ikke mindre begejstret, NØJ den er flot! Designet er sportsligt, har kant og giver nogle gode vibes – og med det, røg alle mine tanker om Kia som et kedeligt mormor brand ud af vinduet. Det sydkoreanske brand vil helt klart noget nyt!\nInteriøret indvendigt er også meget fint. Det er ikke fordi der er designelementer her, som springer en helt i øjnene, men jeg elsker jo det simple og elegante, så det faldt meget pænt i min smag. Specielt den flyvende midterkonsol, og de gode opbevaringsmuligheder der fulgte med var utroligt fedt! Lige pludselig var der en dedikeret plads til min skuldertaske! (ellers ligger den altid på gulvet eller på passagersædet..) Det sammenhængende modul til de to 12,3” touch-, og infotainment-displays var også et godt design, som gav interiøret et mere elegant udseende.\nLæs også: Biltest: BMW iX3 – Elbil for alle pengene!\nDet eneste var at interiøret og knappernes placering næsten var lidt for simplificeret. Det tog mig lige et par dage, at finde ud af, at der hvor klimaanlægget var, også var der hvor jeg skiftede radiostation. Den skiftede nemlig funktion og udseende, hvis jeg trykkede på en pil. Det gjorde det lidt besværligt i starten og gjorde man ikke helt altid kunne holde fokus på vejen, men det er nok en tilvænningssag.\nKørsel & Kørekomfort\nKia EV6 er baghjulstrukket og det kan tydeligt mærkes når der accelereres og køres på motorvej. Bilen kommer fint op i fart, og går ca. fra 0 – 100 km/t på 7,3 sekunder. Selvom bilen er en crossover SUV føles den ikke stor, nok fordi den er agil og reagere hurtigt. På motorvej skal man være opmærksom på, at vil man lukke verden lidt ude, så er det svært, da der er ret lydt i kabinen. På landevejene kører bilen også godt. Rattet er lidt stift, men reagere hurtigt, og bilen kommer godt rundt i sving selv ved høj fart. Man skal dog være opmærksom på at bilen er lidt stiv i undervognen, og derfor mærker man meget af vejen når man køre.\nDa jeg er en lille pige på 157 cm, oplever jeg nogle gange når jeg testkører biler, at de ikke altid er tiltænkt en person på min højde – medmindre jeg vil sidde med snuden helt oppe i vinduet! Det oplevede jeg desværre også i Kia EV6’eren. Ville jeg sidde som jeg ville, så kunne jeg ikke få speederen helt i bund eller sidde behageligt med mine hænder på rattet. SÅ – jeg måtte jo ud og finde nogen der havde en højde mere svarende til gennemsnittet. Dem jeg spurgte var mellem 170 cm og op til 185 cm. De var ellevilde, de sad super godt, og havde ingen af de problemer jeg oplevede.\nOg plads, ja det er der meget af. Specielt sæderne! Selvom de har det sportslige look, så er de meget brede. Så er man lidt bredskuldret, så ender man ikke med at blive klemt sammen. Det er virkelig rart! Bagsæderne er også bredde og grundet det flade gulv, er der rigtig god benplads. Bagagerummet rummer 510 liter, men man skal være opmærksom på at bagenden buer nedad, så der er ikke plads til høje ting.\nKia EV6 test af rækkevidde & opladning\nDa jeg fik min testbil blev jeg skuffet. Jeg blev lovet 528 kms rækkevidde, og displayet sagde 370 km! Jeg har senere fået at vide, at lige den testbil jeg kørte, var den de racede rundt på Jyllandsringen. Så det kunne selvfølgelig påvirke bilens beregnede rækkevidde, men uanset hvor pænt jeg kørte (om jeg slukkede for al klima, sædevarme m.m.), så rykkede den udregnede rækkevidde sig ikke mere end til 380. Der må jeg sige, at jeg blev pænt skuffet. Jeg havde regnet med at rækkevidden ikke ville være 528 km, men havde måske håbet på 450 km – i det mindste!\nDa jeg så kørte var den da i det mindste reel nok i dens beregninger. De kilometer jeg kørte svarede også ca. (+ – 10 km) til de kilometer den trak fra i displayet, og det er jo vigtigt!\nLæs også Hyundai Ioniq 5 – Ny skelsættende elbil på det danske marked\nKia reklamerer også med at EV6’eren kunne lades med en hurtiglader fra 10 – 80% på ca. 18 min. Jeg ved at de her regner med en DC-lynlader der yder minimum 240 kW, og har man en omkring 10 kW AC-oplader (Den mest standard) så skal man regne med en opladningstid på ca. 7 timer. Det synes jeg egentlig er fine ladetider, men at jeg så ikke får mine 528 km skuffer mig.\nJeg testede dog alligevel en DC hurtiglader fra E-ON der ydede 50 kW, og her tog det mig 60 minutter, at gå fra 50 til 100 %.\nSådan så rækkevidden ud i Kia EV6 da jeg hentede den fuldt opladede elbil.\nJa, super flot og lækker bil Kia har fået! Der er intet at klage over her. Kørekomforten er okay, og bilen ligger godt på vejen. Jeg tror at hvis man ikke er så høj, så er det en god ide at prøvekøre bilen før køb. Så kan man lige sikre sig, at man sidder behageligt. Prismæssigt synes jeg at man får en fin størrelse bil for pengene og der er masser af godt udstyr. Rækkevidden er en stor skuffelse, og her ville jeg nok kigge lidt på konkurrenternes rækkevidde såsom: Volkswagen ID.4 eller Hyundai Ioniq5, der har rækkevidde på hhv. 517 og 481 og ligger prismæssigt på 379.995 og 324.995.\nVenligst tak til Kia Danmark for udlån. De har ikke haft indflydelse på indholdet.\n1 2 … 47 Næste side →


Talkback: Robot Overkill-udgaven - Jesper Wille\nTalkback: Robot Overkill-udgaven\nEftersom jeg har skabt denne sektion (eller hvadenuhedder) specifikt for at kunne respondere direkte på ting, så har jeg en til jer på Wired: – Nej, det er ikke online-shopping-branchens vanskeligste problem, og nej, dette ville ikke være løsningen hvis det var.\nHvad taler jeg om? – Joeh, denne artikel, betitlet “Robo-Mannequin Solves Online Shopping’s Thorniest Problem”, ifølge hvilken en robot-torso vil kunne give webshoppere et præcist billede af, hvordan et stykke tøj vil se ud på dem, til forskel fra et generisk billede af tøjet, eller måske et omhyggeligt retoucheret, men stadig vildledende, billede.\nDen ser totalt sej ud, denne robot-torso, det er jeg helt med på – men er den virkelig “the magic bullet” for tøj-webshopper-segmentet? Lad efterforskningen begynde…\nHvis man siger, man har løst et problem, så må man også have defineret problemet til at begynde med – og allerede dér falder dette projekt fra hinanden. Det synes at være rettet mod forskellen på at shoppe i en butik, hvor man tager ting ned fra hylder og stænger, og går ind og prøver dem i et prøverum foran et spejl før man køber dem, og at shoppe på nettet, hvor man ikke gør sådan nogle ting, men i stedet klikker “Køb” på basis af nogle billeder af varierende kvalitet.\nMen webshopping er fundamentalt forskellig fra butiks-shopping, så måske er det ikke, eller burde det ikke være, en prioritet at få de to til at ligne hinanden – fra forbrugerens perspektiv, som absolut burde være hovedpersonen her, er det bare to forskellige ting, med forskellige fordele og ulemper.\nDet er f.eks. sådan noget som den taktile røre-mærke-glæde og, forhåbentlig, nogle inspirerende omgivelser og en god betjening, der hører sammen med at butiks-shoppe, som så til gengæld kræver, at man beslutter sig på ret kort tid, og hvis man ikke kan finde, hvad man leder efter, så er man bare på rø… spanden.\n– eller belejligheden, det kolossale udvalg og de meget løse tidsrammer, der er på webhandlen (man kan shoppe midt om natten, være så længe om at bestemme sig, man har lyst til, og der er flere ugers prøv-og-send-tilbage-tid ved lov i de fleste lande), men så kan man til gengæld ikke røre ved ting og mærke kvaliteten, før pakken kommer, og man skal selv stå for at sende ting tilbage, hvis man ikke vil have dem, sommetider for egen regning.\nJeg sagde ikke noget om pasning dér, for det vil jeg gerne adressere samtidig med at jeg taler specifikt om torso-botten – og det kommer jeg til, så snart jeg har pointeret, at betragtninger som de ovenfor nævnte rejser en del spørgsmål omkring, hvad der rent faktisk er webshop-branchens største udfordring. Det kunne stadig godt være pasning, men…:\nRobotten har ingen arme, men har til gengæld en masse dybe spalter i sin “hud”. Ser du sådan ud? Nej? OK, så kommer blusen eller skjorten ikke til at se ud på dig, som den ser ud på robotten – ikke præcis, og hvis det bare er en tilnærmelse, så er problemet (igen, hvis det er problemet) jo stadig ikke rigtig løst. Og dette er kun at skrabe i overfladen af historien, for når du prøver tøj, står du så helt, helt stille og stirrer på dig selv? Nej, vel? Du snor og drejer dig, løfter og vifter med armene, vrider og bøjer dig og alt muligt, for at se, hvordan tøjet ser ud på dig som du er. Torso-botten kan ingen af disse ting, og selv hvis den kunne, var der stadig meget overladt til din egen forestillingsevne, præcis som der er hvis du bare ser på et helt almindeligt tøjbillede.\nOgså: Botten kan kun demonstrere overkrops-tøj med korte ærmer. Også-også: selvom den teknisk set kan replicere næsten enhver kropstype, så har en læg-person ikke en chance for at formidle tilstrækkelig information om sin facon til den – man kan oplyse et par grundmål, men de siger jo omtrent lige så meget om din kropsfacon som din sko-størrelse siger om, hvor hurtigt du plejer at gå. Denne her dims bliver ikke billig – så er man webshop-ejer, bør man spørge sig selv, om dette ekstremt snævre felt af funktioner virkelig er noget værd for éns kunder.\n“goddag, jeg kommer for at tømme askebægret [blip-dyt].”\nFaktisk repræsenterer torso-botten et alvorligt problem, ikke en løsning – og problemet er, at næsten hver eneste gang, nogen mener at kunne løse et komplekst problem med et stykke teknik, så betragtes problemstillingen udelukkende fra afsenders synspunkt, selvom det næsten altid burde være modtager, der er i fokus.\nHvis man har tænkt sig at løse et problem, man tror, éns kunder eller brugere har, så er man død og pine nødt til at forstå den situation, de befinder sig i – man skal simpelthen udvise seriøs empati med dem.\nEllers ender man bare med en rævedyr robot, to tommelfingre og en bagdel, og en kunde/brugergruppe, der stadig ikke er specielt tilfredse.\nHvad siger du? Mit bud på det vanskeligste problem? Well, meget generelt, og bare lige på stående fod, ville jeg sige forsendelse – de fleste mennesker, jeg har interviewet om emnet, har bundet deres forbehold over for e-handel op på, hvad de opfatter som et betragteligt besvær, både med at modtage en pakke, der ikke kan komme ind ad brevsprækken, og især med at sende ting tilbage (og her også, omend i mindre grad, at skulle betale for det). Som webshop kommer man med garanti længere ved at tage sig kærligt af disse problemstillinger, end ham, der har brugt ti-tusindvis af kroner på en læderagtig robot-overkrop.\nTalkback: Brugeroplevelse v. Kundeoplevelse Broccoli med chokoladeovertræk?


UNO Proto Skjold prototype udvidelseskort med SYB-170 mini breadboard baseret på For UNO ProtoShield rabat | Aktive Komponenter \_ Groendalspark.dk\nUNO Proto Skjold prototype udvidelseskort med SYB-170 mini breadboard baseret på For UNO ProtoShield Beskrivelse: Anvendes i forbindelse med Duemilanove ProtoShield prototype udvidelseskort, kredsløbet er brugt til at bygge en prototype, der kan være direkte loddede komponenter om bord, kan du også tilslutte ovenstående mini breadboard kredsløb. Brød bord og kredsløb via dobbeltklæbende forbindelser, solgte\nTags: proto bestyrelsen, mini breadboard, bestyrelsen bestyrelsen, Billige proto bestyrelsen, Høj Kvalitet mini breadboard, Kina bestyrelsen bestyrelsen Leverandører.\nAnvendes i forbindelse med Duemilanove ProtoShield prototype udvidelseskort, kredsløbet er brugt til at bygge en prototype, der kan være direkte loddede komponenter om bord, kan du også tilslutte ovenstående mini breadboard kredsløb. Brød bord og kredsløb via dobbeltklæbende forbindelser, solgte brød bestyrelsen og kredsløb er adskilt.\nProtoShield prototype udvidelseskort med to knapper og to LED-kredsløb kan bruges direkte, alle af benene og magt fører er meget fit og opbygge kredsløb prototyping med Ardui-nr.\nModel-Nummer UNO Proto Skjold prototype\nAnvendelse uno r3


Databeskyttelse fra If Sikkerhedsbutik®.\nDatabeskyttelse og sikkerhedspolitik\nDatabeskyttelse handler om tillid og din tillid er vigtig for os. For at sikre at du føler dig tryg når du besøger og handler på If Sikkerhedsbutik, overholder vi samtlige lovbestemmelser, herunder Persondatalovgivningen og den nye GDPR-lov, når vi håndterer dine personlige data. Vores databeskyttelse og sikkerhedspolitik beskriver nedenfor i detaljer hvordan vi håndterer data ("data", "information"), herunder hvilke oplysninger der indsamles fra dig, hvilke af disse data vi behandler og anvender og til hvilke formål. I denne sammenhæng oplysninger vi dig også om, hvem du kan kontakte hvis du har yderligere spørgsmål eller anmodninger.\nDenne Databeskyttelse- og sikkerhedspolitik er en del af vores Købsvilkår. Ved at besøge vores hjemmeside, gennemføre et køb, tilmelde en konto og/eller kommunikere med vores kundeservice, accepterer du samtidig denne Databeskyttelse- og sikkerhedspolitik.\n§1 Den ansvarlige part og den berørte persons rettigheder\n§2 Håndtering af personrelaterede oplysninger\n§3 Anvendelse af cookies\n§4 Håndtering af personrelaterede oplysninger og juridisk bevilligelse\n§7 Sikker dataoverførsel\nIf Sikkerhedsbutik drives af United Commerce Group Scandinavia AB ("United Commerce", "vi") på vegne af og i samarbejde med If-selskabet ("If)". United Commence (data controller) er den ansvarlige part for al indsamling, behandling og anvendelse af dine personoplysninger i overensstemmelse med den danske og europæiske databeskyttelseslov. United Commerce har følgende kontaktoplysninger:\nBrev: United Commerce Group Scandinavia AB, Wallingatan 38, 111 24 Stockholm\nDu kan anmode om at få adgang til oplysninger om dine gemte data og du kan på alle tidspunkter anmode om, at dine gemte informationer enten korrigeres eller spærres uden omkostninger for dig. I særlige tilfælde kan du også anmode om at dine gemte data bliver slettet, for eksempel hvis vi ikke længere har brug for dem til at levere tjenester eller fuldføre vores aftale eller andre juridiske forpligtelser. Hvis du har indsigelser mod vores indsamling, behandling eller anvendelse af dine personoplysninger i henhold til denne politik, enten helt eller delvist, kan du indsende disse indsigelser til ovennævnte kontaktoplysninger. Derudover kan du kontakte Datatilsynet angående eventuelle klager som er relateret til måden vi behandler dine personoplysninger på.\nPersonrelaterede oplysninger er informationer om personlige og/eller materielle relationer, der kan tilskrives en bestemt fysisk person. Disse kan f.eks. være dit navn, telefonnummer, adresse og andre oplysninger som du opgiver under købsprocessen, når du registrerer en konto eller når du kommunikerer med vores kundeservice. Håndteringen af dine personlige oplysninger består af indsamling, behandling og anvendelse af de personlige oplysninger.\nAlle kunder der opretter en konto ved at bruge "Opret konto" -funktionen, får bevilliget en kundekonto som er adgangskodebeskyttet og som giver brugeren mulighed for at gemme deres data hos os. Vær opmærksom på, at en kundekonto hos If Sikkerhedsbutik ikke er det samme som en kundekonto hos If. Med en kundekonto på If Sikkerhedsbutik kan du blandt andet se om alle dine oplysninger er korrekt udfyldte, åbne og administrere nye bestillinger eller tilmelde dig eventuelle nyhedsbreve\nFølgende oplysninger skal angives når du ønsker at oprette en kundekonto (obligatoriske oplysninger):\nVi har brug for din e-mail adresse til at kunne bekræfte at vi har modtaget din ordre, til at levere den og til at kommunikere med dig. Derudover anvender vi også din e-mail adresse til at identificering (f.eks. dit brugernavn)., når du logger ind på din kundekonto. Når du ønsker at afgive en bestilling, har vi brug for dit korrekte navn samt adresseoplysninger. Du behøver ikke indtaste din fakturerings- og forsendelsesadresse, før at du foretager en bestilling.\n2.1.2 Anvendelse af din kundekonto\nDu kan anvende din kundekonto til at logge ind på If Sikkerhedsbutik. Hvis du ikke logger ud fra din konto, forbliver du automatisk logget ind. Med denne funktion har du mulighed for at anvende flere af vores tjenester (for eksempel funktionen "Ønskeliste"). Af sikkerhedsmæssige årsager, vil du dog blive bedt om at indtaste din adgangskode når du ønsker at afgive en bestilling eller ændre dine personlige oplysninger.\n2.2 Anvendelse af dine personlige oplysninger\nVi indsamler, behandler og anvender dine personlige oplysninger for at kunne:\nadministrere dine køb på If Sikkerhedsbutik,\nbehandle eventuelle anmodninger til kundeservice og efterfølgende garantisager efter køb,\nhåndtere den tekniske administration af vore system,\ngennemføre vores markedsførende kampagner (mere information om dette findes under punkt 2.3 nedenfor) samt til at\nforhindre kriminelle handlinger og bedrageri.\nIndsamling, opbevaring, behandling og anvendelse af dine personlige oplysninger finder kun sted hvis loven tillader det, når vi skal opfylde vores aftaler og eventuelle juridiske forpligtelser og/eller hvis du tidligere har givet dit samtykke til dette. For eksempel kan tjenesteudbydere (som betalingstjenesteudbydere eller logistikvirksomheder) i forbindelse behandlingen af din bestilling, anvende de nødvendige oplysninger der kræves for at kunne levere din ordre. De data der bliver overført på denne måde, må udelukkende anvende af vores tjenesteudbydere således at de kan udføre de påkrævede opgaver.\n2.3 Brug af dine personlige data til reklameformål\nUdover at anvende dine data til at behandle dine køb hos If Sikkerhedsbutik, anvender vi og vores partnere også dine oplysninger til følgende formål:\nat permanent forbedre din køb- og serviceoplevelse og gøre den endnu mere kundevenlig og personlig,\nat kommunikere med dig om dine bestillinger, samt om produkter eller markedsførende kampagner og\nat anbefale produkter, tjenester eller forsikringer som kan være af interesse for dig.\nTil dette formål anvender vi følgende information:\nlæste kvitteringer der sendes via e-mail,\ninformation om den PC, tablet eller mobiltelefon som du anvender,\ndato- og besøgstidspunkt,\nprodukter som du har kigget på,\ninformationer som vi har fået af dig samt\nDu kan til enhver tid nægte dit samtykke mod brugen af dine personlige oplysninger til reklameformål. Dette er gældende for alle reklamefremmende formål og individuelle handlinger. I tilfælde af at du trækker dit samtykke tilbage, kan der ikke opstå andre omkostninger end de sædvanlige overførselsomkostninger. Ønsker du at nægte dit samtykke, er en skriftlig meddelelse sendt til kontaktoplysningerne som nævnt i punkt 1 (enten via e-mail eller brev) tilstrækkelig.\nNyhedsbreve afsendes til den e-mail adresse dom du har angivet, under den forudsætning at du som indehaver af e-mail adressen er indforstået med og har accepteret aftalen, dvs. at du aktivt har valgt at modtage vores nyhedsbreve og bekræftet dit valg ved at klikke på et bekræftelseslink. Hvis du på et senere tidspunkt ikke længere ønsker at modtage vores nyhedsbreve, kan du afmelde dig ved at klikke på et link i nyhedsbrevet eller ved at give os besked. En skriftlig meddelelse til de kontaktoplysninger der nævnes i punkt 1 er tilstrækkelig til dette formål. Til at udsende vores nyhedsbreve, samarbejder vi med Mailchimp. Læs mere om Mailchimp og deres tjenester på Mailchimps hjemmeside.\nHvis du har foretaget et køb på If Sikkerhedsbutik eller opgivet din e-mail adresse for at få indholdet i din indkøbskurv sendt videre til din e-mail, vil du muligvis modtage produktanbefalinger via e-mail. Disse produktanbefalinger får du tilsendt fra os, også selvom at du ikke er tilmeldt vores nyhedsbrev. Vi vil på denne måde sende dig informationer om produkter fra vores sortiment baseret på dine tidligere køb og besøgte sider, som forhåbentligt vil være af interesse for dig. Hvis du ikke længere ønsker at modtage vores produktanbefalinger eller andre salgsfremmende materialer, kan du til enhver tid opsige disse uden at pådrage dig andre omkostninger end de oprindelige grundtakser. En skriftlig meddelelse sendt til de kontaktoplysninger beskrevet i punkt 1, er tilstrækkelig til dette formål. Derudover indeholder hver e-mail selvfølgelig også et link, som lader dig opsige dit abonnement. Til at udsende nyhedsbreve samarbejder vi med Mailchimp og Nosto. Mere information om Mailchimp og deres tjenester findes på Mailchimps hjemmeside og mere information om Nosto og deres tjeneste findes på Nostos hjemmeside.\nVed konkurrencer anvender vi dine personlige oplysninger til at kunne meddele dig om eventuelle gevinster og til at fremme vores tilbud. De detaljerede oplysninger om de enkelte konkurrencer findes i de medfølgende vilkår. Derudover kan vi anvende dine data til markeds- og meningsmålinger.\n2.3.4 Markedsanalyser og meningsmålinger\nTil markedsanalyser og meningsmålinger anvender vi ikke de indsamlede data til reklameformål. Detaljerede oplysninger (især til analysering af dine oplysninger) findes udelukkende inden for rammerne af den respektive undersøgelse eller på platformen hvor du har indsendt dine oplysninger. Indsendte svar bliver ikke videresendt til tredjeparter eller offentliggjort af os. Du kan på alle tidspunkter nægte dit samtykke til at vi bruger dine data til markeds- og meningsmålinger. Dette er gældende for alle og individuelle handlinger og der kan ikke opstå andre omkostninger end de sædvanlige overførselsomkostninger under grund taksterne. En skriftlig meddelelse som sendes til de nævnte kontaktoplysninger i punkt 1 er tilstrækkelig til dette formål. Derudover indeholder alle e-mails i forbindelse med undersøgelser også et link, hvor du kan annullere dit samtykke.\nVi samarbejder med Trustpilot for at indsamle kundeanmeldelser fra kunder om deres oplevelser. Din anmeldelse bliver offentliggjort på Trustpilots hjemmeside og vil muligvis også blive offentliggjort på vores egen hjemmeside. Mere information om Trustpilot og deres tjeneste findes tilgængelig på Trustpilots hjemmeside.\nIf Sikkerhedsbutik anvender cookies. Det er ikke en forudsætning at skulle acceptere cookies hvis du ønsker at besøge If Sikkerhedsbutik, men webshoppen tilbyder kun en begrænset funktionalitet hvis du nægter brugen af cookies.\nCookies er små tekstfiler som gemmes på den besøgendes computer og gør det muligt at holde øje med, hvad den besøgende foretager sig på hjemmesiden. Der findes to primære grupper af cookies:\nTilfældige cookies (session cookies), som gemmes i computerens hukommelse mens den besøgende befinder sig på hjemmesiden. Disse cookies forsvinder automatisk når browseren lukkes.\nPermanente cookies (persistent cookies), som forbliver på den besøgendes computer i en længere eller ubestemt periode (som regel mellem 1 måned og op til 10 år).\n3.2 Anvendelse af egne cookies\nPå If Sikkerhedsbutik anvendes både tilfældige og permanente cookies.\nTilfældige cookies anvendes for at kunne holde styr på, hvilke varer der er blevet tilføjet til indkøbskurven, administrere betalingsprocessen, sikre at besøgende der har logget ind på hjemmesiden slipper for at logge ind på enhver ny side de besøger, forbedre webstedets hjemmeside for den besøgende, f.eks. ved at tilpasse webstedet efter gæsternes præferencer, valg og interesser m.m.\nPermanente cookies anvendes blandt andet til at gemme dine personlige præferencer hos If Sikkerhedsbutik således at du slipper for at foretage bestemte valg hver gang at du besøger webstedet. De anvendes også til at tilpasse og gøre information og markedsførende materiale så relevant for dig som muligt. Permanente cookies bruges desuden også til at registrere statistikker om din brug af If Sikkerhedsbutik. Disse cookies (som normalt har en levetid på mellem 1 måned til 10 år), gemmes på din computer og bliver automatisk slettet når den indstillede tid er gået.\nI de cookies som United Commerce anvender, er det kun anonyme data der gemmes. Ved aktivering af disse cookies bliver de tildelt et identifikationsnummer. Dine personlige data og dette identifikationsnummer bliver ikke koordineret. Dit navn, IP-adresse eller lignende information som giver en direkte forbindelse mellem dog og denne cookie, bliver ikke gemt. Baseret på cookie-teknologi, modtager vi kun anonyme oplysninger, herunder informationer om hvilke sider på vores webbutik der besøges, hvilke produkter der er blevet kigget på, etc.\n3.3 Anvendelse af tredjepartcookies i av tredje parts cookies til markedsføringsformål\nIf Sikkerhedsbutik samarbejder med partnere som bidrager til at gøre vores webbutik og tilbud mere interessante for dig. Af samme grund gemmes tredjepartcookies fra partnerfirmaer på din computer når du besøger vores online butik. Dette gælder både tilfældige og midlertidige cookies som automatisk bliver slettet, når den indstillede periode er udløbet (mellem 14 dage til 10 år). Selv vores partnerfirmaers cookies indeholder kun anonyme oplysninger. Dette indebærer for eksempel oplysninger om hvilke sider og produkter som du har kigget på, søgt efter, købt, etc. I forbindelse med dette registrerer nogle af vores reklamepartnere også oplysninger om hvilke sider du har besøgt, og hvilke produkter du har vist interesse i. Formålet er at kunne vise dig produkter og tilbud som så vidt muligt matcher dine interesser.\nBaseret på cookie-teknologien, bliver oplysninger fra If Sikkerhedsbutik indsamlet for at kunne optimere vores tilbud. Disse data anvendes ikke til at personligt identificere dig, men blot for at udføre en pseudonymiseret evaluering af webbutikkens brug. Ved brug af denne teknik kan vi præsentere produkter, tjenester og/eller tilbud som burde være relevante og interessante for dig. Indholdet er baseret på de oplysninger som stammede fra klikanalysen (for eksempel til anbefalinger, som gennem de sidste par dage har lagt mærke til at du har kigget på ildslukkere). Vores mål er at gøre vores tilbud så attraktive som muligt og at kunne præsentere dig produkter, der er af interesse for dig. Til udarbejdelsen af disse anbefalinger, samarbejder vi med Nosto. Mere information om Nosto og deres tjeneste findes på Nostos hjemmeside.\nIf Sikkerhedsbutik kan anvende en såkaldt retargeting-teknologi. Denne teknologi gør det muligt at tiltrække brugere som allerede har vist interesse for vores produkter ved at reklamere på vores partneres hjemmesider. Vi er af den opfattelse, at en personlig, interessebaseret reklame som regel er mere spændende for internetbrugeren end den almindelige, generiske annonce som mangler personlig relation. Selve visningen af disse salgsfremmende materialer på vores partneres sider, er baseret på en cookie-teknologi og en analyse af den tidligere brugeradfærd. Denne type reklame er fuldstændig pseudonymiseret. Ved anvendelse af vores side, vil cookies blive brugt. På denne måde indsamles, gemmes og anvendes oplysninger om din brug. Derudover gemmes dine oplysninger i cookies selv efter at du har afsluttet din browsersession og kan for eksempel genanvendes næste gang at du besøger hjemmesiderne.\n3.4 Hvordan kan du forhindre at cookies bliver gemt?\nDu kan opsætte din anvendte browser således, at cookies kun accepteres når du giver dit samtykke. På denne måde forhindrer du fremtidige cookies i at blive gemt på din pc. Hvis du kun ønsker at acceptere cookies fra If Sikkerhedsbutik, men ikke fra vores leverandører og partnere, kan du ændre indstillingerne i din webbrowser til "Bloker tredjepartcookies". Normalt kan du via hjælpefunktionen i webbrowserens menu også se hvordan du afviser nye cookies samt fjerner eksisterende.\nKategori af oplysninger\nHvis kunden har besøgt butikken (uden at skabe en konto eller handle)\nIngen oplysninger, kun cookies\nHvis kunden har skabt en kundekonto (men ikke har handlet)\nFuldførelse af aftalen\nHvis kunden har handlet (uden at skabe en kundekonto)\nFuldførelse af den juridiske forpligtelse\nFor hvert købt produkt:\nReferencenummer ved fuldført betaling\nProduktspecifikke eller andre kommentarer **, ***\nKontakt via e-mail og kundeserviceportalen\nMeddelelse i rulletekst ***\nHver gang at If Sikkerhedsbutik besøges, overføres brugerdata fra den respektive browser som gemmes i logfiler på vores web-servere ("server logfiler"). Dataopgørelserne som gemmes i denne forbindelse, indeholder følgende oplysninger: Dato og klokkeslæt ved hvert besøg, navn på den besøgte side, IP-adresse, reference-URL (den oprindelige web-adresse, som du besøgte før at du endte på vores sider), mængden af data som overføres samt produkt- og versionsinformation om den browsertype der anvendes.\nDisse dataposter evalueres af os således at vi kan blive ved med at forbedre den overordnede brugervenlighed, finde fejl og rette dem samt kontrollere vores serveres muligheder og forbedre vores tilbud på If Sikkerhedsbutik. Derudover anvender vi logfilerne som forsvar mod If Sikkerhedsbutik, f.eks. inden for rammerne af de såkaldte Distributed Denial of Service-angreb (DDoS), der har til formål at blokere adgangen til If Sikkerhedsbutik ved at indsende en overbelastning af anmodninger.\nFor at vi jævnligt kan forbedre og optimere vores tilbud, anvender vi en såkaldt sporingsteknologi. Til dette formål bruger vi Google Analytics-tjenester, en webanalysetjeneste fra Google Inc. (www.google.com). Google Analytics anvender metoder der gør det muligt at analysere selve brugen af webstedet. Til dette formål anvender Google Analytics sine egne cookies (se §3), som gemmes på den besøgendes pc. Oplysninger om den besøgendes brug af If Sikkerhedsbutik bliver som regel overført til en af Googles servere i USA, hvor de gemmes. Ved at aktivere IP-anonymisering på dette websted, bliver IP-adressen dog forkortet før at den overføres inden for EU's medlemsstater eller i andre lande i Det Europæiske Økonomiske Samarbejdsområde. Udelukkende i usædvanlige tilfælde sendes den komplette IP-adresse til en af Google's servere i USA. IP-adressen der sendes til Google Analytics via din browser, er ikke tilknyttet andre data, der gemmes af Google.\nDu kan forhindre registreringen af oplysninger omkring din brug på webstedet der er skabt af cookies (herunder din IP-adresse) gennem Google, samt behandle disse data via Google ved at downloade og installere plugin'et Google Analytics Opt-Out (klik på linket for at downloade dette plug-in). Alternativt kan du også klikke på dette link hvis du ønsker at forhindre registreringen af dine personlige oplysninger gennem Google Analytics på dette websted. Ved at gøre dette, bliver en opt-out-cookie gemt på din computer, tablet eller mobiltelefon. Hvis du sletter dine cookies, skal du dog klikke på dette link igen.\nAl kommunikation mellem din computer og vores systemer, herunder oplysninger om dine personlige informationer eller bestillinger, sker gennem en sikker krypteret forbindelse. Vi bruger krypteringssystemet TLS (Transport Layer Security) og SSL (Secure Socket Layer).\nDerudover har vi sikret vores systemer med tekniske og organisatoriske foranstaltninger til at forhindre tab, ødelæggelse, brud, ændringer eller distribution af dine data fra uautoriserede personer.\nDenne databeskyttelse- og sikkerhedspolitik gælder fra og med den 1. maj 2018.


Roskilde Bank: Nu begynder den største retssag om bank-tab | TV2 ØST\nRoskilde Bank: Nu begynder den største retssag om bank-tab\nRoskilde Bank blev drevet uforsvarligt risikabelt, påstår Finansiel Stabilitet i retssag, som begynder i dag mandag, og som vil vare i to år\n16. nov 2015, kl. 05:50 Opdateret: 16. nov 2015, kl. 06:37\nDet er det stempel, som Finansiel Stabilitet svinger med i en retssag om enorme tab i Roskilde Bank.\nDirektionen, bestyrelsen og revisionen skal tilsammen erstatte tab på en milliard kroner, lyder kravet i sagen, som begynder mandag formiddag i Østre Landsret. Den store regionale bank kollapsede i sommeren 2008, og tusinder af kunder og aktionærer mistede penge.\nSammenbruddet skete efter en hidsig vækst i bankens forretninger. Kenneth Schwartz Thomsen og andre spekulanter blev ydet enorme kreditter.\nDen største sag rent beløbsmæssigt\nMen direktør Niels Valentin Hansen, andre chefer samt bestyrelsen var eller burde have været klar over "det ekstraordinært og uforsvarligt risikable" ved satsningen, hævder Finansiel Stabilitet. Og på sidelinjen forsømte Ernst & Young at gribe ind over for den faretruende udvikling, lyder påstanden.\nI 2008 var mange pengeinstitutter udsat for et voldsomt stormvejr på grund af den internationale finanskrise. Og et af de afgørende spørgsmål under advokaternes opgør i landsretten vil netop dreje sig om, hvorvidt tabene, som tvang Roskilde Bank ud over kanten, kom indefra eller udefra.\nBeløbsmæssigt er der tale om den største af de i alt syv retssager, som Finansiel Stabilitet har anlagt.\nTidligere dom langt fra påstand\nDen første sag blev foreløbigt afgjort i oktober. Tre chefer i Capinordic Bank blev af Østre Landsret dømt til at betale 90,5 millioner kroner.\nMen afgørelsen lå et godt stykke fra Finansiel Stabilitets påstand om 400 millioner kroner.\nDe øvrige sager retter sig mod topfolkene i Amagerbanken, Ebh Bank, Eik Bank Danmark, Eik Bank Færøerne og Løkken Sparekasse.\n30.000 sider bilag\nLandsretten ventes at afsige dom i Roskilde Bank-sagen i efteråret 2017. Forinden skal dommerne igennem en stor del af de i alt 30.000 sider bilag.\nBåde dette og de øvrige komplicerede retsopgør koster enorme summer at få gennemført. Således har Finansiel Stabilitet til og med sidste år brugt 148 millioner kroner på advokater. Men flere gange har direktør Henrik Bjerre-Nielsen sagt, at han tror, at omkostningerne vil blive dækket. Og i øvrigt bør man ifølge ham ikke kun stirre på de store advokatregninger:\n- At føre sagerne har også en værdi i sig selv, fordi det kan bidrage til at skærpe agtpågivenheden hos bankledelser, sagde han i oktober til Ritzau.\nHer er de sagsøgte i milliardsagen om Roskilde Bank\nNiels Valentin Hansen er den mest fremtrædende person i opgøret om erstatning for tab i Roskilde Bank.\n1.000.000.000,00 kroner er kravet i retssagen om Roskilde Bank.\nFinansiel Stabilitet har sagsøgt direktion, bestyrelse og revision i fællesskab for tab på grund af uforsvarlig bankdrift. Det skal være sket fra 1. januar 2005 og frem til sammenbruddet i sommeren 2008.\nI kravet indgår 242 millioner kroner, som Finansiel Stabilitet har måttet betale i erstatning til kunder og aktionærer.\nSamtlige sagsøgte kræver frifindelse. Her er de:\n* Bankdirektør Niels Valentin Hansen. Han var direktør i 28 år og fratrådte 31. marts 2007.\n* Underdirektør Allan H. Christensen, der havde ansvar for kredit og erhverv. Han blev afskediget 25. august 2008.\n* Formanden for bestyrelsen, manufakturhandler Peter Müller, fra 1. marts 2006.\n* Næstformanden, advokat Niels Krüger, fra 1. marts 2006.\n* Bestyrelsesmedlem smedemester Peter Holm.\n* Bestyrelsesmedlem direktør Ib Mardahl-Hansen fra 1. marts 2006.\n* Medarbejderrepræsentant Ove Holm.\n* Ernst & Young, som fratrådte i februar 2008.\n* Statsautoriseret revisor Palle Kubach.\n* Statsautoriseret revisor Tommy Nørskov Rasmussen.\n* Sagen mod bankdirektør Arne Wilhelmsen, der blev direktør i 2006, er udskilt til senere. Det skyldes Wilhelmsens sygdom.


The Choice - Ødelæggelse - Movellas\nJesus Christ, hvorfor skulle alle drenge også være så uimodståelige? Jeg stirrede lammet op i Zayns mørke øjne. Hans øjne var mørkere, dybere, end Louis og Harrys. Det her var så forkert. Jeg løsrev mig modvilligt fra hans greb og forsøgte ihærdigt at se stødt ud.\n”Hvad bilder du dig ind?” sagde jeg og begyndte at gå i retning af de andre. Zayn løb op på siden af mig.\n”Årh, kom nu, Molly!” plagede han, og forsøgte at få mig til at stoppe. Jeg gik stadig målrettet, med næsen lige frem for mig, hen til de andre.\nHarry lagde armen om mig, da jeg stillede mig ved hans side. Zayn gik ubemærket hen ved siden af Liam, der pillede ved en sten af en art.\n”Hvor var du?” spurgte Harry nysgerrigt. Jeg kyssede ham på kinden.\n”Bare ude at tage en dukkert. Hvad snakker i om?”\nJeg valgte at dække over Zayn, mens jeg snakkede roligt til Harry. Han klappede venskabeligt Niall på skulderen.\n”Vi talte om, dengang vi indspillede ”What Makes You Beautiful””\n”Gode minder?” spurgte jeg og hev elastikken ud af mit hår. De nikkede alle samtidig.\nDer var et øjebliks stilhed, inden Zayn gjorde noget, der ødelagde alt fuldstændig.\n”Jeg er altså vildt forelsket i Molly,” sagde han hurtigt og stirrede på Harry, der måbede og videre på mig, der måbede endnu mere.\nJa, okay. Det før var sgu da bare for sjov. En lille flirt. Ikke andet. Harry rynkede dybt sine bryn og kiggede afventende på min reaktion. Jeg stammede lidt, uden at vide, hvad jeg skulle sige. Niall trak sig tilbage i en ukomfortabel stilling. Liam var frosset fast til stedet. Louis åbnede prøvende munden.\nNej, nej, nej. Ikke sig det!, skreg jeg indvendigt, men han hørte ikke min bøn.\n”Det er jeg også,” sagde han og pustede ud, som var det en tung byrde, der blev løftet fra hans skuldre. Harrys forvirrede grimasse forvandlede sig til vredt.\n”Hvad fanden taler i om! Molly, ved du noget om det her?”\nJeg rystede voldsomt og begyndte at grine hysterisk. Do you remember? Jeg griner, når jeg er nervøs.\nForkert træk. Harry busede ud med skældsord om, hvad fanden vi havde gang i. Jeg prøvede forgæves at stoppe ham, men nu var han for alvor vred.\n”Det er slut med One Direction,” rasede han og pjaskede ind til stranden. Svedperler havde dannet sig i hans pande. De blev blandet med saltvandet fra havet. Alle så overrasket efter ham. Jeg skammede mig så inderligt. Nu havde jeg også formået at ødelægge et band.\nFra den dag af, havde jeg lovet mig selv at jeg aldrig ville blive kærester med et bandmedlem.\n… Men gad vide, hvor længe det løfte holdt?


Braun 765cc, Epilator, Hårfjerning, ladyshaver, Wet&Dry, eksfolieringsbørste, hårfjerning derhjemme, permanent hårfjerning, tekst&bedømmelse, barbermaskine, trimmer, barbermaskiner | EverydayMe Danmark\nBraun Series 7 765cc-7 elektrisk babermaskine med skæreblad og Clean & Charge-station\nSeries 7. Nu med turboindstilling. Den enestående intelligente soniske teknologi med 10.000 mikrovibrationer hjælper med at fange flere skæghår i hvert strøg. Den aflæser dit ansigt og tilpasser styrken til skæggets tæthed - for Brauns grundigste og mest behagelige barbering.Verdens eneste barbermaskine med turboindstilling. 10.000 mikrovibrationer ved hvert strøg hjælper med at fange flere hår. Endnu mere motorkraft, hvor du har mest brug for det - til Brauns grundigste og mest behagelige barbering.5 personlige indstillinger til en mere individuel barbering.Patenteret ActiveLift™ & OptiFoil™ fanger fladtliggende skæg også i problemområder som på halsen.Fuldt fleksibelt barbersystem for maksimal tilpasning til ansigtet.4 trins Clean & Renew™-system med FastClean: den rengør, oplader, smører og tørrer barbermaskinen ved et tryk på en knap.2 års fabriksgarantiwww.braun.com\nEn af bedste barbermaskiner af den art som findes i hele verden\nTæt og behagelig barbering der koster\nTing du skal have i tankerne, når du læser denne anmeldelse:\nJeg har fået produktet gratis.\nJeg har aldrig eget en barbermaskine, der har kostet mere en 500 kroner.\nBarbermaskinen kommer med en rensestation, der også fungere som en oplader, samt et rejseetui til maskinen.\nMan får også en rejseoplader med, så man ikke behøver at slæbe hele rensestationen med.\nRensestationen virker som den skal. Den larmer dog ret meget, så det er ikke en, som man kan sætte i gang, lige inden man går i seng. Rensningen af barbermaskinen har fungeret upåklageligt.\nSelve barbermaskinen giver mig den tætteste barbering, som jeg nogensinde har prøvet. Maskinen har 3 intensitetsniveauer, der afgører hvor tæt barberingen bliver. Jeg har altid min maskine på det højeste intensitetsniveau, og på den indstilling kræver der blot at køre over skægget en enkelt gang, for at det fjernes.\nJeg er meget tilfreds med barberingen, men jeg har dog svært ved at vurdere, om det er pengene værd\nEr ikke specielt positiv over denne babermaskine - er flad for jeg ikke har betalt fuld pris for den.\nSynes ikke den giver en særlig tæt babering, så man skal stå og køre den hen over det samme sted flere gang, bare for qt få fjernet skægget.\nProduktet skære ikke så godt og man skal køre over samme sted mange gange. "mundstykkets" låsemekanisme går i stykker første gang jeg prøver produktet. Hjalp denne bedømmelse dig?Ja\nUmiddelbart den af alle mine forskellige mærker af barbermaskiner, som kommer tættest på en skraber-barbering i sauna, hvor man jo altid opnår den mest ultimative tætte barbering, grundet at skægget rejser sig i varmen og ikke mindst hudens øget fugtighed. Braun Series 7 765cc-7 er et virkeligt godt alternativ og med et slutresultat man helt klart kan være bekendt.\nBraun Series 7 765cc er super\nGennemprøvet og testet med stor tilfredshed af en garder, så bedre anbefaling kan hvis ikke fås :-)


hyggetrolde & bulderbasser: Noah - nu uden langt nakkehår!!! - billedspam af mine mindstemus... samt et lille bitte ps ;)\nNoah - nu uden langt nakkehår!!! - billedspam af mine mindstemus... samt et lille bitte ps ;)\nI en alder af 1 år og 10 måneder blev Noah så klippet for aller første gang - det var en virkelig svær beslutning for både moren og faren, at lade de lyse lokker klippe kort... Men det er bare blevet helt vildt enormt sødt til ham uden det lange nakke-hår!!!\nHer er lige et før billede af Noah med nakkehåret - Freja læser for de små, mens vi venter på det bliver vores tur i frisørstolen...\nHer sidder han så under seancen for en uges tid siden, med sin elskede sut og puttepude - helt i trance over at følge frisørens klip og faktisk også med en lille tåre på kinden... Trods lidt ked-af-det-hed, så klarede han det SÅ flot :)\nHer følger lige lidt billedspam af mine mindstemus - Silje og Noah - så kan I også lige se resultatet af klipningen :)\nNoah er ikke den eneste, som nu er uden langt nakkehår... Jeg har nemlig også ladet de mørke lokker klippe kortere end jeg plejer, da jeg var hos frisøren i torsdags - Jeg tror jeg er glad for det...??? Meeeen lur mig om ikke jeg lader det gro ud igen...!!! :)\nIndsendt af hyggetroldeogbulderbasser kl. 19.42\ndagens lys 11. oktober 2011 kl. 20.40\nI ser godt ud:-) Det passer godt til ham at få klippet det lange af:-)\nhyggetroldeogbulderbasser 11. oktober 2011 kl. 21.18\nJa, det er SÅ fint til ham! Men det var en svær beslutning, for begge vores piger har slet ikke haft så meget hår, da de var i den alder.\nFreja kunne nærmest ikke engang få et spænde i pandehåret, da hun begyndte i børnehave... Så det var jo helt anderledes at ha en 1-årig med hår :)\nMen ja, vi er glade for resultatet - og der er jo stadig lidt længde på og lidt tjavs over ørerne ;)\nLouise 11. oktober 2011 kl. 21.27\nåååårrrrr det er rigtig rigtig sødt til ham, hvor er han bare nuller med det nye hår.... Men kan godt følge dig, det piller lidt af det sidste baby af når man klipper i nakkehåret.\nMin gamle dp mor havde også vildt travlt med at vi skulle gøre det, og det var endda på en pige... Men nej, det sku hun ikke bestemme.... Så vi gjorde det aldrig.\nMen det er så kært til ham :-)\nhyggetroldeogbulderbasser 11. oktober 2011 kl. 21.57\nJa, han er da lidt nuller-lækker med det nye hår - men det dér Emil hår var altså også lidt frækt :)\nDet er altså bare svært at klippe for første gang - nok fordi, som du skriver, at det ta'r det sidste baby... Det første hår og dets charme kommer ihvertfald aldrig tilbage!!\nVores Daniel havde store brune krøller og vi nænnede bare slet ikke at klippe ham, for vi vidste at krøllerne ville være væk for altid... Først da fremmede folk konstant omtalte ham som en pige og "nej, hvor er hun da kær", blev vi nødt til at ta' beslutningen - og krøllerne forblev væk, hvilket han er ret glad for idag :)